ИЗВОД ИЗ

Одлуке о праву на накнаду дела трошкова боравка деце у предшколској установи чији је оснивач друго правно или физичко лице

(„ Службени лист Града Ниша" бр.105/2015 и 115/16),

Члан 2.

 Средства за остваривање права из члана 1.ове одлуке обезбеђују се у буџету Града Ниша.

Члан 3.

Право из члана 1. ове одлуке може да оствари родитељ,старатељ,усвојитељ или хранитељ детета у радној 2016/2017 години ,под условом да је:

 -држављанин Републике Србије,

 -да има пребивалиште на територији Града Ниша односно боравиште ако је избеглица или расељено лице са територије Косова и Метохије

 -да је до момента ступања на снагу ове одлуке поднео захтев за упис детета у Предшколску установу чији је оснивач Град Ниш али да због недовољних капацитета установе дете није могло да се упише и да се налази на званичној листи чекања за упис утврђеној од стране Предшколске установе чији је оснивач Град Ниш.

 -да је дете уписано у приватну предшколску установу

 -да се оба родитеља( или ако је у питању самохрани родитељ да је он) налазе у радном односу

 -да приходи породице остварени у месецу који претходи месецу у коме је поднет захтев за остваривање права, нису већи од 30.000,00 динара по члану породице

Члан 4.

 Право утврђено чланом 1. ове одлуке остварује се по прописима о општем управном поступку.

 Захтев за остваривање права утврђеног чланом 1. ове одлуке подноси се управи надлежној за послове дечије заштите на обрасцу захтева који се преузима на сајту Града Ниша или на писарници управе надлежне за послове дечије заштите.

 Уз захтев из става 2 овог члана подносилац захтева прилаже:

-потврду Предшколске установе чији је оснивач Град Ниш да дете није уписано због недовољног капацитета ове установе са тачно наведеним датумом од којег се дете налази на листи чекања и са назначеним редоследом на листи чекања, -извод из матичне књиге рођених за дете( уколико је подносилац захтева старатељ, усвојитељ или хранитељ прилаже се и решење центра за социјални рад о одговарајућем статусу),

-уверење о држављанству,

-фотокопију личне карте( ако је подносиоц захтева избеглица или расељено лице са територије Косова и Метохије прилаже се одговарајућа потврда о сталном настањењу на територији Града Ниша издата од надлежног државног органа)

-оверену фотокопију уговора са приватном предшколском установом о упису детета у исту

-доказ о запослењу за родитеље.

-доказ о приходима породице оствареним у месецу који претходи месецу у коме је поднет захтев за остваривање права.

Члан 5.

 О праву из члана 1. ове одлуке у првом степену решава управа надлежна за послове дечије заштите на основу поднетог захтева .

 По жалби на првостепено решење о праву из члана 1. ове одлуке у другом степену одлучује Градско веће Града Ниша.

Члан 7.

 Са приватним предшколским установама у којима се остварује право из члана 1. ове одлуке Град Ниш закључује уговор којим се детаљно регулишу међусобна права и обавезе.

 Средства за остваривање права из члана 1. ове одлуке преносиће се приватним предшколским установама са којима Град Ниш закључи уговор из става 1 овог члана.

 Приватна предшколска установа је у обавези да управи надлежној за послове дечије заштите у моменту закључења уговора достави потврду о расположивим капацитетима за упис деце у радној години на коју се уговор односи.